**Kelengyetámogatás**

[Eljárás ismertetése](#_Eljárás_ismertetése_43)

[Eljáráshoz szükséges dokumentumok](#_Eljáráshoz_szükséges_dokumentumok_44)

[Eljárási illetékek](#_Eljárási_illetékek_24)

[Ügyintézési határidő](#_Ügyintézési_határidő_45)

[Ügyindítás helye](#_Ügyindítás_helye_24)

[Egyéb kiegészítő információk](#_Egyéb_kiegészítő_információk_25)

**Jogszabályi háttér**

* Az általános közigazgatási rendtartásról szóló 2016. évi CL. törvény
* A szociális igazgatásról és a szociális ellátásokról szóló 1993. évi III. törvény
* Nyíregyháza Megyei Jogú Város Önkormányzata Közgyűlésének az egyes szociális rászorultságtól függetlenül nyújtott pénzbeli és természetbeni ellátási formákról szóló 22/2021. (VI. 25.) számú önkormányzati rendelete (továbbiakban: ÖR.)

**Jogosultsági feltétel**

Az Önkormányzat a családalapítás ösztönzése, valamint a gyermekvállalás támogatása céljából pénzbeli ellátásként kelengyetámogatást nyújt valamennyi, **Nyíregyházán állandó lakóhellyel rendelkező újszülött gyermek jogán** annak szülője részére, a gyermek születésekor.

A támogatást ugyanazon gyermek után egy szülő veheti igénybe.

A kelengyetámogatás iránti **kérelmet a gyermek születésétől számított 90 napon belül** **kérelem kitöltésével** Nyíregyháza Megyei Jogú Város Polgármesteri Hivatalánál **kell benyújtani**.

**A kérelem benyújtására nyitva álló határidő elmulasztása jogvesztő.**

**Eljárási illetékek**

Az eljárás illeték- és költségmentes.

**Ügyintézési határidő**

Kérelem beérkezésétől számított 8 nap vagy 60 nap.

**Ügyindítás helye**

A kelengyetámogatás iránti kérelmet az arra szolgáló formanyomtatványon kell benyújtani, mely formanyomtatvány beszerezhető a Polgármesteri Hivatal Ügyfélszolgálati Centrumában, valamint elektronikus úton letölthető a Polgármesteri Hivatal honlapjáról, illetve a magyarorszag.hu oldalról-

Tájékoztatom, hogy elektronikus ügyintézéskor a Szociális és Köznevelési Osztályra továbbítandó küldeményeket az NYHSZOC névre és 654320755 KRID számra kell megküldeni. Tájékoztatom, amennyiben rendelkezik ügyfélkapus regisztrációval, úgy elektronikus úton is tarthat kapcsolatot a hatósággal, intézheti ügyét a <https://epapir.gov.hu> oldalon biztosított szolgáltatás igénybevételével.

Ügyfélfogadás helye: Ügyfélszolgálati Centrum Nyíregyháza, Kossuth tér 1., 26-27. számú ablak

Ügyfélfogadás ideje: hétfő, szerda: 8:00 – 12:00 és 13:00 – 16:30

 kedd, péntek: 8:00 – 12:00

**Kérjük, hogy a pontos adategyeztetés érdekében a kérelmező személyi igazolványát/lakcímkártyáját/TAJ kártyáját (vagy annak másolatát) bemutatni szíveskedjenek!**

**Egyéb kiegészítő információk**

A támogatás mértéke gyermekenként 20.000.- Ft.

A támogatásnak az arra jogosult részére történő megfizetésről Nyíregyháza Megyei Jogú Város Polgármestere a támogatást megállapító határozat véglegessé válását követően intézkedik.